На основу члана 37. став 1. тачка 10. Статута Града Ниша („Службени лист Града Ниша", број 88/08, 143/16 и 18/19) и члана 13.став 2. Одлуке о оснивању Установе за физичку културу Спортски центар ''Чаир'' (''Сл.лист Града Ниша'' бр.2/11 и 151/24),

Скупштина Града Ниша, на седници од \_\_\_\_\_\_\_\_\_2025. године, донoси

**Р Е Ш Е Њ Е**

**I ДАЈЕ СЕ САГЛАСНОСТ** на Одлуку о измени и допуни Статута Установе за физичку културу Спортски центар „Чаир“, број 01-118/1 од 23.01.2025.године, коју је донео Управни одбор Установе.

**II**  Решење доставити Установи за физичку културу Спортски центар „Чаир“ и Градској управи за социјалну и породичну заштиту, образовање, културу и спорт.

Број:\_\_\_\_\_\_\_\_\_\_\_\_\_\_\_

У Нишу \_\_\_\_\_\_\_\_\_\_2025.године

**СКУПШТИНА ГРАДА НИША**

ПРЕДСЕДНИК

**Проф.др Игор Новаковић**

***О б р а з л о ж е њ е***

Скупштина Града Ниша, на седници одржаној 26.12.2024.године, донела је Одлуку о допуни Одлуке о оснивању Установе за физичку културу Спортски центар ''Чаир'' (Сл.лист Града Ниша'' бр.151/24), којом је прописано да Управни одбор, поред осталих утврђених надлежности, доноси Ценовник услуга, на који сагласност даје Градско веће Града Ниша.

Управни одбор Установе за физичку културу Спортски центар „Чаир“, на основу чл.13. став 2. Одлуке о оснивању Установе за физичку културу спортски центар „Чаир“ (Сл.лист Града Ниша'' бр.2/11- пречишћен текст и 151/24) донео је Одлуку о измени и допуни Статута, број 01-118/1 од 23.01.2025.године у циљу усаглашавања Статута са оснивачким актом.

Градска управа за социјалну ипородичну заштиту, образовање, културу и спорт је, као ресорно надлежна, размотрила одредбе предметне Одлуке о измени и допуни Статута и утврдила да су исте у сагласности са прописима којима се уређује област пословања установа, односно Законом о јавним службама ("Сл. гласник РС", бр. 42/91, 71/94, 79/2005 - др. закон и 83/2014 - др. закон), чланом 13. Одлуке о оснивању Установе за физичку културу Спортски центар „Чаир“ („Сл. лист Града Ниша„ бр. 2/2011- пречишћен текст и 151/24) и чланом 27. Статута Установе за физичку културу Спортски центар „Чаир“ Ниш.

На основу напред наведеног, а полазећи од одредбе члана 37. став 1. тачка 10. Статута Града Ниша („Службени лист Града Ниша", број 88/08, 143/16 и 18/19), предлаже се доношење Решења као у диспозитиву.